தமிழக மக்கள் முன்னேற்றத்திற்காக அண்ணாவும், எம்.ஜி.ஆரும், ஜெயலலிதாவும் வகுத்தளித்த பாதையில் அ.தி.மு.க. அரசு தொடர்ந்து நடைபோடும் என்ற உறுதியை அண்ணாவின் பிறந்தநாளில் தெரிவித்துக்கொள்கிறோம். அண்ணாவுக்கு ‘பாரத் ரத்னா’ விருது வழங்க வேண்டும் என்று அமைச்சரவை கூட்டத்தில் தீர்மானம் இயற்றி மத்திய அரசை வலியுறுத்தி இருக்கிறோம். இதுகுறித்து பிரதமருக்கும் கடிதம் எழுதப்பட்டிருக்கிறது. விரைவில் இதுபற்றிய நல்ல செய்தி மத்திய அரசிடம் இருந்து வரும் என்ற நம்பிக்கையுடன் காத்திருக்கிறோம்.